Държавен вестник, бр. 55, 2011 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  55
Г л а в а  в т о р а
ВИДОВЕ ВИЗИ
Чл. 5. Видовете визи са:
1. за летищен транзит (виза вид „А“);
2. за краткосрочно пребиваване (виза вид 
„С“);
3. за дългосрочно пребиваване (виза вид 
„D“).
Чл. 6. (1) Виза за летищен транзит се издава 
на чужденец, притежаващ редовен документ 
за задгранично пътуване или друг заместващ 
го документ, издаден от държава, посочена в 
приложение № 1.
(2) Визата за летищен транзит може да 
бъде еднократна, двукратна или многократна 
със срок на валидност до 3 месеца от датата 
на издаването є.
(3) Визата за летищен транзит дава право 
на чужденеца да премине или да пребивава в 
международната транзитна зона на летището в 
случаите на междинно кацане или при смяна 
на полет с цел продължаване на пътуването 
към друга държава.
(4) Чужденец, който пребивава в транзитна 
зала за международни полети с виза за летищен 
транзит, се счита за недопуснат на територи­
ята на Република България и няма право да 
напуска транзитната зала.
(5) Следните категории лица се освобож­
дават от изискването да притежават виза за 
летищен транзит:
а) титуляри на валидна единна виза, нацио­
нална виза за дългосрочно пребиваване или на 
разрешение за пребиваване, издадени от дър­
жава членка, прилагаща изцяло достиженията 
на правото на Европейския съюз от Шенген;
б) граждани на трети държави, които при­
тежават валидна виза, издадена от България, 
Кипър, Румъния, Лихтенщайн, Ирландия или 
Обединеното кралство, Канада, Япония или 
Съединените американски щати, или когато 
се връщат от тези държави, след като са из­
ползвали визата;
в) граждани на трети държави, които при­
тежават валидно разрешение за пребиваване, 
издадено от Ирландия или Обединеното крал­
ство, или които притежават валидно разрешение 
за пребиваване, издадено от Андора, Канада, 
Япония, Сан Марино или Съединените аме­
рикански щати, гарантиращи безусловното 
обратно приемане на титулярите им;
г) членове на семействата на граждани на 
Европейския съюз, независимо от това, дали 
пътуват сами, за да придружат или да се при­
съединят към гражданин на Европейския съюз;
д) притежатели на дипломатически пас­
порти;
е) членове на екипажи на въздухоплавателни 
средства, които са граждани на договаряща 
страна по Чикагската конвенция за междуна­
родното гражданско въздухоплаване.
Чл. 7. (1) Визата за краткосрочно пребива­
ване с цел транзитно преминаване е с продъл­
жителност на пребиваването на територията 
на Република България до два дни, ако не е 
предвидено друго в международен договор, и се 
издава на чужденец, който влиза в Република 
България и напуска територията є на път от 
една държава за друга държава. 
(2) Визата за транзитно преминаване дава 
право на чужденеца на едно, две или на ня­
колко транзитни преминавания.
(3) Общата продължителност на пребивава­
нето с такава виза не може да надхвърля три 
месеца в рамките на всеки 6-месечен период 
считано от датата на първото влизане на те­
риторията на Република България.
Чл. 8. (1) Виза за краткосрочно пребивава­
не с цел планирано пребиваване се издава на 
чужденец, който влиза в страната еднократно, 
двукратно или многократно, за общ срок на 
пребиваване до 90 дни в рамките на всеки 6 
месеца считано от датата на първото влизане.
(2) Многократната виза за краткосрочно 
пребиваване може да бъде със срок на валид­
ност до 5 години, като:
1. многократна виза със срок на валидност 
до една година може да бъде издадена на чуж­
денец, при условие че през предходната година 
е получил виза за краткосрочно пребиваване и 
тя е била използвана в съответствие със зако­
новите разпоредби за влизане и пребиваване в 
Република България и съществуват основания 
за кандидатстване за многократна входна виза;
2. многократна виза със срок на валидност 
не повече от 5 години може да бъде издадена 
на чужденец, при условие че през предходните 
две години е получил и използвал едногодишна 
виза за многократно влизане в съответствие със 
законовите разпоредби за влизане и пребива­
ване в Република България и че основанията 
за искане за многократна входна виза все още 
са валидни, само след съгласуване с дирекция 
„Консулски отношения“ на Министерството на 
външните работи.
(3) Многократна виза за краткосрочно пре­
биваване може да бъде издадена на чужденец, 
който:
1. поддържа трайни делови контакти с 
български физически или юридически лица, 
извършващи стопанска дейност по смисъла 
на Търговския закон; 
2. поддържа трайни делови контакти с бъл­
гарски юридически лица, извършващи дейност 
по смисъла на Закона за юридическите лица 
с нестопанска цел; 
3. поддържа трайни делови контакти с 
представителства на чуждестранни юридически 
лица, регистрирани съгласно чл. 24 от Закона 
за насърчаване на инвестициите; 
4. има значителен личен принос за разви­
тието на двустранните отношения с Република 
България;